open-index/open-wikipedia-markdown huggingface dataset:
केटान्जी ब्राउन जॅक्सन

**केटान्जी ओन्यिका ब्राउन जॅक्सन** (१४ सप्टेंबर, १९७०:वॉशिंग्टन, डी.सी., अमेरिका - ) या अमेरिकेच्या सर्वोच्च नायालयाची न्यायाधीश आहेत.

यांच्या नेमणुकीचा प्रस्ताव ज्यो बायडेन यांनी मांडला होता. ब्राउन जॅक्सन तहहयात किंवा स्वेच्छेने निवृत्ती घेईपर्यंत न्यायाधीशपदावर असतील.

वर्ग:अमेरिकेच्या सर्वोच्च न्यायालयाचे न्यायाधीश
वर्ग:इ.स. १९७० मधील जन्म
वर्ग:जॉन रॉबर्ट्स न्यायालय
वर्ग:स्त्री चरित्रलेख
चीन क्रिकेट संघाने खेळलेल्या आंतरराष्ट्रीय ट्वेंटी२० सामन्यांची यादी

खालील यादी चीन क्रिकेट संघाने आतापर्यंत खेळलेल्या सर्व अधिकृत आंतरराष्ट्रीय ट्वेंटी२० सामन्यांची आहे. चीनने २६ जुलै २०२३ रोजी मलेशिया विरुद्ध पहिला आंतरराष्ट्रीय ट्वेंटी२० सामना खेळला.

## सुची 
## यादी
वर्ग:चीनमधील क्रिकेट
संजय किशन कौल

**संजय किशन कौल** (२६ डिसेंबर, १९५८ - ) हे भारताच्या भारताच्या सर्वोच्च न्यायालयाचे न्यायाधीश आहेत.हे २०१७ पासून या पदावर आहेत. २०२३मध्ये हे भारताच्या सरन्यायाधीशांनंतरचे पहिले प्युनी न्यायाधीश आहेत. याशिवाय हे  राष्ट्रीय विधी सेवा प्राधिकरणाचे कार्यकारी अध्यक्ष आहेत.

कौल मद्रास उच्च न्यायालय, पंजाब आणि हरियाणा उच्च न्यायालय आणि दिल्ली उच्च न्यायालयाचे माजी न्यायाधीश आहेत. त्यांनी दिल्ली उच्च न्यायालयाचे कार्यकारी मुख्य न्यायाधीश म्हणूनही काम पाहिले आहे. 

## संदर्भ 
वर्ग:भारताच्या सर्वोच्च न्यायालयाचे न्यायाधीश
वर्ग:दिल्ली उच्च न्यायालयाचे न्यायाधीश
वर्ग:पंजाब आणि हरियाणा उच्च न्यायालयाचे न्यायाधीश
वर्ग:मद्रास उच्च न्यायालयाचे न्यायाधीश
वर्ग:इ.स. १९५८ मधील जन्म
वर्ग:पुरुष चरित्रलेख
ब्रुनेई-भारत संबंध

**ब्रुनेई आणि भारत** देशांतील राजनैतिक संबंध १९८४ मध्ये प्रस्थापित झाले. ब्रुनेईचे नवी दिल्ली येथे उच्चायुक्तालय आहे आणि बंदर सेरी बेगवान येथे  भारताचे उच्चायुक्त आहे. दोन्ही देश अलिप्ततावादी चळवळ आणि राष्ट्रकुल राष्ट्रांचे सदस्य आहेत. सुलतान हसनल बोलकिया यांनी सप्टेंबर १९९२ मध्ये भारताला भेट दिली होती. 

१९२९ मध्ये ब्रुनेईमध्ये तेलाचा शोध लागल्यापासून, अनेक भारतीयांनी तेल आणि संबंधित सेवा क्षेत्रात काम करण्यासाठी ब्रुनेईमध्ये स्थलांतर केले. नंतर, अनेकजण शिक्षक म्हणून आले, त्यांच्यापैकी काहींनी स्थानिक ब्रुनियन लोकांशी विवाह केला. स्थानिक सरकारच्या अधिकृत सूत्रांनुसार, २०१३ पर्यंत ब्रुनेईमध्ये सुमारे १०,००० भारतीय राहतात.

## संदर्भ 
वर्ग:भारत व कॉमनवेल्थची राष्ट्रे
वर्ग:भारताचे द्विपक्षीय संबंध
वर्ग:ब्रुनेईचे द्विपक्षीय संबंध
पर्यावरणपूरक

**पर्यावरणपूरक** किंवा **परिमैत्रीपूर्ण** ही संज्ञा परिसंस्थापूरक या अर्थाने मानवी वर्तनाला, कृतीला किंवा उत्पादनांना लावली जाते. या संज्ञेतून पृथ्वीवरील सजीवांना अपाय होणार नाही, परिसंस्थेतील कोणत्याही घटकावर दुष्परिणाम होणार नाही, असे मानवी वर्तन किंवा कृती असणे अभिप्रेत आहे. ही संज्ञा प्रामुख्याने ऊर्जा, जल व मृदा अशा नैसर्गिक संसाधनांच्या संधारणाच्या कृतीसाठी वापरली जाते.

मुळात पर्यावरणपूरक (environment friendly) आणि परिसंस्थापूरक किंवा परिमैत्रीपूर्ण (eco friendly) हे दोन वेगवेगळे विषय असून बहुतेक वेळा या दोन्हींचा पर्यावरणपूरक असाच अर्थ घेतला जातो. पर्यावरण (environment) हे आपल्या भोवताली असलेले सर्व सजीव (सर्व जीव) आणि निर्जीव (हवा-हवामान, पाणी, जमीन, सूर्यप्रकाश) घटकांच्या मिश्रणातून बनते. तर परिसंस्था (ecology) म्हणजे अजैविक आणि जैविक घटक यांचा एकमेकांसोबत असलेला सबंध आणि त्यांच्यातील आंतर्क्रिया होत. या दोन्ही घटकांच्या एकत्रीकरणातून जैवविविधता, अन्नसाखळी ईत्यादिंची निर्मिती होते. यातून सजीवसृष्टीस पोषक असे पर्यावरण तयार होते. प्राचीन काळातील मानव  हा निसर्गाचे नियम पाळत होता, ज्यामुळे निसर्ग तसेच पर्यावरण सुरक्षित होते.

परिमैत्रीपूर्ण उत्पादन पर्यावरणपूरक असते. अशा उत्पादनांमुळे जल, भूमी आणि मृदा यांच्या प्रदूषणास प्रतिबंध होतो. संसाधनांच्या वापरासाठी योग्य जाणीव ठेवून तसे कार्य करणे अशा कृतींची सवय असणे, हे परिमैत्रीचे वर्तन होय.

पर्यावरण व मानवी जीवन यांची सुरक्षा लक्षात घेऊन परिमैत्र उत्पादने तयार केली जातात. ही उत्पादने विषारी नसतात. शाश्वत रीत्या वाढणारे, वाढविल्या जाणाऱ्या घटकांचा वापर करणे आणि परिसंस्था टिकून राहतील अशा रीतीने उत्पादने घेणे, हे परिमैत्रीमध्ये घडते. यात सेंद्रिय घटक किंवा पदार्थांची वाढ ही विषारी कीटकनाशके व तणनाशके यांचा वापर न करता केलेली असते. काही उत्पादने काच, लाकूड, धातू किंवा प्लॅस्टिक ही पुनर्चक्रीकरणाने तयार होतात. त्यांच्या अपशिष्टापासून नव्या वस्तू वापरासाठी तयार केल्या जातात. स्वतःजवळील असलेल्या संसाधनांचा कमीत कमी वापर करून परिमैत्रीपूर्ण सवयी जोपासता येतात.

## संदर्भ 
वर्ग:पर्यावरणशास्त्र
वर्ग:मराठी विश्वकोशातून कॉपीपेस्ट मजकूर
कूक द्वीपसमूह महिला क्रिकेट संघाने खेळलेल्या आंतरराष्ट्रीय ट्वेंटी२० सामन्यांची यादी

खालील यादी कूक द्वीपसमूह महिला क्रिकेट संघाने आतापर्यंत खेळलेल्या सर्व अधिकृत आंतरराष्ट्रीय ट्वेंटी२० सामन्यांची आहे. कूक द्वीपसमूहने १ सप्टेंबर २०२३ रोजी जपान विरुद्ध पहिला महिला आंतरराष्ट्रीय ट्वेंटी२० सामना खेळला.

## सुची 
## यादी
वर्ग:कूक द्वीपसमूहमधील क्रिकेट
वर्ग:महिला क्रिकेट
संजीव खन्ना

**संजीव खन्ना** (१४ मे, १९६० - ) हे भारताच्या भारताच्या सर्वोच्च न्यायालयाचे न्यायाधीश आहेत. हे २०१९ पासून या पदावर होते. त्यांचे काका हंसराज खन्ना यांचे सरन्यायाधीश हे पद इंदिरा गांधींनी नाकारले होते.

खन्ना दिल्ली उच्च न्यायालयाचे माजी न्यायाधीश आहेत.

## संदर्भ 
वर्ग:दिल्ली उच्च न्यायालयाचे न्यायाधीश
वर्ग:भारताच्या सर्वोच्च न्यायालयाचे न्यायाधीश
वर्ग:इ.स. १९६० मधील जन्म
वर्ग:पुरुष चरित्रलेख
अनिरुद्ध बोस

**अनिरुद्ध बोस** (११ एप्रिल, १९५९:कोलकाता, पश्चिम बंगाल, भारत - ) हे भारताच्या भारताच्या सर्वोच्च न्यायालयाचे न्यायाधीश आहेत. हे २०१9 पासून या पदावर आहेत.

बोस झारखंड उच्च न्यायालयाचे भूतपूर्व सरन्यायाधीश आणि कोलकाता उच्च न्यायालयाचे माजी न्यायाधीश आहेत.

## संदर्भ 
वर्ग:भारताच्या सर्वोच्च न्यायालयाचे न्यायाधीश
वर्ग:झारखंड उच्च न्यायालयाचे सरन्यायाधीश
वर्ग:कोलकाता उच्च न्यायालयाचे न्यायाधीश
वर्ग:इ.स. १९५९ मधील जन्म
वर्ग:पुरुष चरित्रलेख
ए.एस. ओक

**अभय श्रीनिवास ओक** (२५ मे, १९६० - ) हे भारताच्या सर्वोच्च न्यायालयाचे न्यायाधीश आहेत. याआधी ते कर्नाटक उच्च न्यायालयाचे सरन्यायाधीश  आणि मुंबई उच्च न्यायालयाचे न्यायाधीश होते.

## संदर्भ 

वर्ग:मुंबई विद्यापीठाचे माजी विद्यार्थी
वर्ग:इ.स. १९६० मधील जन्म
वर्ग:भारताच्या सर्वोच्च न्यायालयाचे न्यायाधीश
वर्ग:कर्नाटक उच्च न्यायालयाचे सरन्यायाधीश
वर्ग:मुंबई उच्च न्यायालयाचे न्यायाधीश
वर्ग:पुरुष चरित्रलेख
विक्रम नाथ

**विक्रम नाथ** (२४ सप्टेंबर, १९६२:कौशंबी जिल्हा, उत्तर प्रदेश, भारत - ) हे भारताच्या सर्वोच्च न्यायालयाचे न्यायाधीश आहेत. याआधी ते  गुजरात उच्च न्यायालयाचे सरन्यायाधीश   आणि अलाहाबाद उच्च न्यायालयाचे न्यायाधीश होते. त्यांची आंध्र प्रदेश उच्च न्यायालयाचे सरन्यायाधीश म्हणून शिफारस करण्यात आली होती परंतु केंद्र सरकारने या शिफारसी नाकारल्या.  २०२० च्या कोव्हिड-१९ साथीच्या काळात यूट्यूबवर आपल्या न्यायालययाची कार्यवाही थेट प्रसारितत करणारे ते भारतातील उच्च न्यायालयाचे पहिले सरन्यायाधीश आहेत.

३१ ऑगस्ट, २०२१ रोजी त्यांची भारताच्या सर्वोच्च न्यायालयाचे न्यायाधीशपदी वर्णी लागली. न्यायमूर्ती सूर्यकांत यांच्या निवृत्तीनंतर ते २०२७ मध्ये भारताचे सरन्यायाधीश होण्याच्या मार्गावर आहेत. 

## संदर्भ 
वर्ग:इ.स. १९६२ मधील जन्म
वर्ग:भारताच्या सर्वोच्च न्यायालयाचे न्यायाधीश
वर्ग:गुजरात उच्च न्यायालयाचे सरन्यायाधीश
वर्ग:अलाहाबाद उच्च न्यायालयाचे न्यायाधीश
वर्ग:पुरुष चरित्रलेख
श्रीपती रवींद्र भट

**श्रीपती रवींद्र भट** (२१ ऑक्टोबर, १९५८:मैसुरु, कर्नाटक, भारत - ) हे भारताच्या सर्वोच्च न्यायालयाचे न्यायाधीश आहेत.  ते राजस्थान उच्च न्यायालयाचे माजी मुख्य सरन्यायाधीश आणि दिल्ली उच्च न्यायालयाचे माजी न्यायाधीश आहेत. 

## संदर्भ आणि नोंदी 
वर्ग:भारताच्या सर्वोच्च न्यायालयाचे न्यायाधीश
वर्ग:दिल्ली उच्च न्यायालयाचे न्यायाधीश
वर्ग:इ.स. १९५८ मधील जन्म
वर्ग:राजस्थान उच्च न्यायालयाचे सरन्यायाधीश
वर्ग:पुरुष चरित्रलेख
ए.एस. बोपण्णा

**अज्जिकुट्टीरा सोमय्या बोपण्णा** (२० मे, १९५९:मडिकेरी, कोडागु जिल्हा, कर्नाटक, भारत - ) हे भारताच्या सर्वोच्च न्यायालयाचे न्यायाधीश आहेत.  ते गुवाहाटी उच्च न्यायालयाचे माजी सरन्यायाधीश आणि कर्नाटक उच्च न्यायालयाचे माजी न्यायाधीश आहेत. 

## संदर्भ 
वर्ग:कोडागु जिल्ह्यातील लोक
वर्ग:इ.स. १९५९ मधील जन्म
वर्ग:भारताच्या सर्वोच्च न्यायालयाचे न्यायाधीश
वर्ग:गुवाहाटी उच्च न्यायालयाचे सरन्यायाधीश
वर्ग:कर्नाटक उच्च न्यायालयाचे न्यायाधीश
वर्ग:पुरुष चरित्रलेख
सूर्य कांत

**सूर्यकांत शर्मा** तथा **सूर्य कांत** (१० फेब्रुवारी, १९६२:पेटवार, हिसार - ) हे भारताचे सरन्यायाधीश आहेत. हे २०२४ पासून या पदावर आहेत.

न्यायाधीश म्हणून बढती मिळण्यापूर्वी, शर्मा हे एक वरिष्ठ वकील होते आणि त्यांनी हरियाणाचे महाधिवक्ता म्हणूनही काम केले होते. ते रांची येथील राष्ट्रीय कायदा अभ्यास आणि संशोधन विद्यापीठाचे अभ्यागत देखील आहेत. शिवाय, ते राष्ट्रीय कायदेशीर सेवा प्राधिकरणाचे पदसिद्ध संरक्षक-प्रमुख आहेत.

## संदर्भ 
वर्ग:भारताच्या सर्वोच्च न्यायालयाचे न्यायाधीश
वर्ग:हिमाचल प्रदेश उच्च न्यायालयाचे सरन्यायाधीश
वर्ग:पंजाब आणि हरियाणा उच्च न्यायालयाचे न्यायाधीश
वर्ग:इ.स. १९६२ मधील जन्म
वर्ग:पुरुष चरित्रलेख
वर्ग:भारताचे सरन्यायाधीश
हिमा कोहली

**हिमा कोहली** (२ सप्टेंबर, १९५९:नवी दिल्ली, भारत - ) या भारताच्या सर्वोच्च न्यायालयाच्या न्यायाधीश आहेत. यापूर्वी त्या तेलंगणा उच्च न्यायालयाच्या पहिल्या महिला सरन्यायाधीश तसेच दिल्ली उच्च न्यायालयातच्या न्यायाधीश होत्या.  

कोहली यांनी नवी दिल्लीच्या सेंट थॉमस स्कूलमध्ये घेतले  आणि १९७९ मध्ये, सेंट स्टीफन्स कॉलेज, दिल्ली येथून इतिहासात कला शाखेची पदवी मिळवली.  यानंतर त्यांनी दिल्ली विद्यापीठातून इतिहासात पदव्युत्तर पदवी आणि कॅम्पस लॉ सेंटर येथून कायद्याची पदवी मिळवली. 

## संदर्भ 
वर्ग:इ.स. १९५९ मधील जन्म
वर्ग:भारताच्या सर्वोच्च न्यायालयाचे न्यायाधीश
वर्ग:तेलंगणा उच्च न्यायालयाचे सरन्यायाधीश
वर्ग:दिल्ली उच्च न्यायालयाचे न्यायाधीश
वर्ग:स्त्री चरित्रलेख
हातोला (वाशी)

**हातोला** हे भारताच्या महाराष्ट्र राज्यातील उस्मानाबाद जिल्ह्यातील वाशी तालुक्यातील एक गाव आहे.

## भौगोलिक स्थान
## हवामान
येथील वातावरण साधारणपणे उष्ण व कोरडे असते. पावसाळा जून महिन्याच्या मध्यापासून सुरू होऊन सप्टेंबरच्या शेवटी संपतो.ऑक्टोबर ते नोव्हेंबर मध्यापर्यंत दमट वातावरण असते. नोव्हेंबर मध्य ते जानेवारी हिवाळा असतो. फेब्रुवारी ते मार्च वातावरण कोरडे असते. एप्रिल ते जून उन्हाळा असतो.सरासरी वार्षिक पर्जन्यमान ६३० मिलीमीटर असते.

## लोकजीवन
==प्रेक्षणीय स्थळे== हातोला गावी हनुमान मंदिर,महादेव मंदिर प्राचीन आहे. तेथे दरवर्षी मोठ्या प्रमाणात छत्रपती शिवाजी महाराज जयंती साजरी केली जाते व गणेशोत्सव मोठ्या उत्साहात साजरा केला जातो.

## नागरी सुविधा
## जवळपासची गावे :- पारगाव, वाशी,धुळे सोलापूर हायवे.
## संदर्भ
#https://villageinfo.in/
#https://www.census2011.co.in/
#http://tourism.gov.in/
#https://www.incredibleindia.org/
#https://www.india.gov.in/topics/travel-tourism
#https://www.mapsofindia.com/ 
#https://www.weather.gov/dvn/climategraphics?n=climategraphics
#https://www.weather-atlas.com/en/india-climate 

वर्ग:वाशी तालुक्यातील गावे
वर्ग:उस्मानाबाद जिल्ह्यातील गावे
धनजीशाह कूपर

**सर धनजीशाह बोमनजी कूपर** (२ जानेवारी १८७८ - २९ जुलै १९४७) हे एक भारतीय पारशी उद्योगपती, राजकारणी आणि १९३७ मध्ये बॉम्बे प्रेसिडेन्सीचे पहिले पंतप्रधान होते. 

## संदर्भ 
वर्ग:इ.स. १९४७ मधील मृत्यू
वर्ग:इ.स. १८७८ मधील जन्म
वर्ग:पारशी व्यक्ती
वर्ग:मराठी राजकारणी
वर्ग:मुंबई इलाख्याचे पंतप्रधान
जितेंद्र कुमार माहेश्वरी

**जितेंद्र कुमार माहेश्वरी** (२९ जून, १९६१:जौरा, मध्य प्रदेश, भारत -) हे भारताच्या सर्वोच्च न्यायालयाचे न्यायाधीश आहेत. याआधी ते सिक्कीम उच्च न्यायालयाचे सरन्यायाधीश, आंध्र प्रदेश उच्च न्यायालयाचे पहिले सरन्यायाधीश आणि मध्य प्रदेश उच्च न्यायालयाचे न्यायाधीश होते.खंडपीठात पदोन्नती होण्यापूर्वी ते ग्वाल्हेरमध्ये वकील होते.

## संदर्भ 
* 

वर्ग:भारताच्या सर्वोच्च न्यायालयाचे न्यायाधीश
वर्ग:सिक्कीम उच्च न्यायालयाचे सरन्यायाधीश
वर्ग:आंध्र प्रदेश उच्च न्यायालयाचे सरन्यायाधीश
वर्ग:मध्य प्रदेश उच्च न्यायालयाचे न्यायाधीश
वर्ग:इ.स. १९६१ मधील जन्म
वर्ग:पुरुष चरित्रलेख
कलिखो पुल

**कलिखो पुल** (२० जुलै १९६९ - ९ ऑगस्ट २०१६) हे भारतीय राजकारणी आणि २०१६ मध्ये थोड्या काळासाठी अरुणाचल प्रदेशचे मुख्यमंत्री होते.    भारतीय राष्ट्रीय काँग्रेसचे प्रतिनिधित्व करत ते हायुलियांग विधानसभा मतदारसंघातून पाच वेळा निवडून आले. काँग्रेस आणि विरोधी भारतीय जनता पक्षाच्या काही निवडक सदस्यांच्या पाठिंब्याने त्यांनी अरुणाचल प्रदेशचे मुख्यमंत्रीपद स्वीकारले. तथापि, भारताच्या सर्वोच्च न्यायालयाने विविध कारणास्तव या नियुक्तीच्या विरोधात निर्णय दिला. 

९ ऑगस्ट २०१६ रोजी, पुल यांनी इटानगर येथील त्यांच्या शासकीय निवासस्थानी गळफास लावून आत्महत्या केली.

## संदर्भ 
वर्ग:भारतीय नास्तिक
वर्ग:भारतीय राष्ट्रीय काँग्रेस पक्षातील राजकारणी
वर्ग:अरुणाचल प्रदेशचे मुख्यमंत्री
वर्ग:इ.स. २०१६ मधील मृत्यू
वर्ग:इ.स. १९६९ मधील जन्म
बेला त्रिवेदी

**बेला माधुरी त्रिवेदी** (१० जून, १९६०:पाटण, गुजरात - )  भारताच्या सर्वोच्च न्यायालयाच्या न्यायाधीश आहेत. यापूर्वी त्या  २०१६ ते २०१२ या कालावधीत गुजरात उच्च न्यायालयाच्या न्यायाधीश    

## संदर्भआणि नोंदी 
वर्ग:२१व्या शतकातील भारतीय महिला न्यायाधीश
वर्ग:२०व्या शतकातील भारतीय महिला वकील
वर्ग:गुजराती व्यक्ती
वर्ग:इ.स. १९६० मधील जन्म
वर्ग:भारताच्या सर्वोच्च न्यायालयाचे न्यायाधीश
वर्ग:गुजरात उच्च न्यायालयाचे न्यायाधीश
वर्ग:राजस्थान उच्च न्यायालयाचे न्यायाधीश
वर्ग:स्त्री चरित्रलेख
प्रेम खंडू थुंगन

**प्रेम खंडू थुंगन** (जन्म ५ जून १९४६) अरुणाचल प्रदेशमधील भारतीय राजकारणी आहेत. १९७२ मध्ये पूर्वोत्तर सीमावर्ती एजन्सी केंद्रशासित प्रदेश बनल्यानंतर ते पहिले मुख्यमंत्री होते. 

## संदर्भ 
वर्ग:इ.स. १९४६ मधील जन्म
वर्ग:१० वी लोकसभा सदस्य
वर्ग:९ वी लोकसभा सदस्य
वर्ग:८ वी लोकसभा सदस्य
वर्ग:७ वी लोकसभा सदस्य
वर्ग:भारतीय राष्ट्रीय काँग्रेस पक्षातील राजकारणी
वर्ग:अरुणाचल प्रदेशचे मुख्यमंत्री
वर्ग:पश्चिम अरुणाचलचे खासदार
२००८ उन्हाळी ऑलिंपिक खेळात अमेरिकन सामोआ

**२००८ उन्हाळी ऑलिंपिक खेळात अमेरिकन सामोआ**च्या ४ खेळाडूंनी ३ स्पर्धांमध्ये भाग घेतला.

उन्हाळी ऑलिंपिकमध्ये अमेरिकन सामोआचा हा सहावा सहभाग होता.

वर्ग:अमेरिकन सामोआमधील खेळ
अमेरिकन सामोआ
२००८ उन्हाळी ऑलिंपिक खेळात अँटिगा आणि बार्बुडा

**२००८ उन्हाळी ऑलिंपिक खेळात अँटिगा आणि बार्बुडा**च्या ५ खेळाडूंनी २ स्पर्धांमध्ये भाग घेतला.

उन्हाळी ऑलिंपिकमध्ये भाग घेण्याची अँटिगा आणि बार्बुडाची ही आठवी वेळ होती.

वर्ग:अँटिगा आणि बार्बुडामधील खेळ
अँटिगा आणि बार्बुडा
२००८ उन्हाळी ऑलिंपिक खेळात अल्जीरिया

**२००८ उन्हाळी ऑलिंपिक खेळात अल्जीरिया**च्या ६२ खेळाडूंनी १३ स्पर्धांमध्ये भाग घेतला.

अल्जीरिया १९६४पासून १९७६ वगळता सगळ्या उन्हाळी ऑलिंपिकमध्ये भाग घेतला आहे.

वर्ग:अल्जीरियामधील खेळ
अल्जीरिया
सावळाराम महाराज म्हात्रे

**म्हात्रे सावळाराम धागोजी** हे एक महाराष्ट्रातील कीर्तनकार आणि समाजप्रबोधक होते

 १३ जुलै १९२७ - १८ फेब्रुवारी १९९२

महाराजांचा जन्म ठाणे जिल्ह्यातील डोंबिवली परिसरातील कोपर येथे, एका सर्वसामान्य गरीब कुटुंबात १३ जुलै १९२७ रोजी झाला. त्यांच्या वडिलांचे नाव धागोजी म्हात्रे आणि आईचे सखुबाई होते. घरातील गरिबीमुळे त्यांचे शिक्षण झाले नाही. लहानपणी त्यांनी गुराख्याचे काम केले. नंतर चरितार्थासाठी शिधावाटप दुकानात नोकरी केली. सोबत त्यांनी दुधाचा जोडधंदा केला. त्यांच्या पत्नीचे नाव सतुलाबाई.

सावळाराम यांची ओढ भगवद्भक्तीकडे असल्याने त्यांनी  १९६४ पासून आळंदी-पंढरीची वारी करण्यास सुरुवात केली. वारकरी संप्रदायातील ग्रंथ म्हणजे गीता, ज्ञानेश्वरी, भागवत व गाथा आदींचे त्यांनी पठण केले. मौनव्रत, नामस्मरण आदित्यादी उपाय करून देखील त्यांच्या मनाचे समाधान होईना. शेवटी ते पनवेल तालुक्यात तळोजे निवासी सद्गुरू वामनबाबा महाराजांकडे गेले. त्यांच्या कृपेने त्यांना अनुग्रह मिळाला. श्रीगुरूंच्या आज्ञेने व मार्गदर्शनाने कीर्तन-सेवेचा आरंभ झाला. अज्ञानी, मागासलेल्या, अंधश्रद्धेत चाचपडणाऱ्या समाजाला ज्ञानाचे अंजन घालून जागे केले. अनाचार, दुष्टरूढी, व्यसनाधीनता, कलहप्रियता यांवर त्यांनी कोरडे ओढले. त्यांनी श्रीमंत लोकांकडून मोठ्या देणग्या मिळवून आळंदी-पंढरीच्या वारकऱ्यांसाठी, विशेषतः आगरी समाजासाठी धर्मशाळा बांधल्या. तसेच जेथे शिक्षणाची सोय नव्हती, तेथे शाळा देखील काढल्या.

सद्गुरू वामनबाबांच्या १९५८ मधील निर्वाणानंतर  सावळारामबुवांची जबाबदारी वाढली. सप्ताह, पारायणे, अनुष्ठाने यांद्वारे जनसंपर्क व प्रबोधन सुरूच होते, याशिवाय त्यांनी काही कीर्तनकार देखील तयार केले. त्यांच्या शिष्यांमध्ये ब्राह्मण, मराठा, आगरी, कोळी सहित विविध जाती पंथाचे लोक आहेत. त्यांचा शिष्यवर्ग विशेषकरून पनवेल तालुक्यात, नाशिकमध्ये इगतपुरी भागात, मुंबईत खार, वांद्रे या ठिकाणी आहे. त्यांच्या कार्याचा केंद्रबिंदू डोंबिवली येथे आहे. महाराजांनी ह.भ.प. विष्णू धोंडू म्हात्रे, गंगाराम राधा ठाकूर, चरू बामा म्हात्रे, सुपुत्र ह.भ.प. वासुदेव महाराज यांच्यावर सर्व जबाबदारी सोपवून वयाच्या पासष्टाव्या वर्षी १८ फेब्रुवारी १९९२ रोजी वैकुंठगमन केले.

## संदर्भ 
वर्ग:कीर्तनकार
वर्ग:वारकरी संप्रदायातील व्यक्ती
टोमो रिबा

**टोमो रिबा** हे भारतीय राजकारणी होते. ते पीपल्स पार्टी ऑफ अरुणाचलचे अध्यक्ष होते आणि सप्टेंबर १९७९ ते नोव्हेंबर १९७९ पर्यंत अरुणाचल प्रदेशचे मुख्यमंत्री होते. ते १९९६ मध्ये अरुणाचल प्रदेशच्या अरुणाचल पश्चिम मतदारसंघातून ११ व्या लोकसभेवर निवडून आले होते.   

२००० मध्ये त्यांचा मृत्यू झाला.  अरुणाचल प्रदेशचे पहिले वैद्यकीय महाविद्यालय टोमो रिबा इन्स्टिट्यूट ऑफ हेल्थ अँड मेडिकल सायन्सेस  त्यांच्या नावावर आहे.

## संदर्भ 
वर्ग:इ.स. २००० मधील मृत्यू
वर्ग:इ.स. १९३७ मधील जन्म
वर्ग:११ वी लोकसभा सदस्य
वर्ग:अरुणाचल प्रदेशचे मुख्यमंत्री
वर्ग:पीपल्स पार्टी ऑफ अरुणाचल प्रदेशचे राजकारणी
वर्ग:पश्चिम अरुणाचलचे खासदार
पीपल्स पार्टी ऑफ अरुणाचल प्रदेश

**पीपल्स पार्टी ऑफ अरुणाचल प्रदेश** हा भारताच्या अरुणाचल प्रदेश राज्यातील एक प्रादेशिक राजकीय पक्ष आहे. त्याची स्थापना सप्टेंबर १९७७ मध्ये बाकिन पेर्टिन, ओकेन लेगो आणि एल. वांगलाट यांनी पक्षाचे अध्यक्ष, उपाध्यक्ष आणि सरचिटणीस म्हणून केली होती.

## मुख्यमंत्र्यांची यादी 
* टोमो रिबा
** पहिली टर्म (१८ सप्टेंबर १९७९ – ३ नोव्हेंबर १९७९).
* कलिखो पुल
** पहिली टर्म (१९ फेब्रुवारी २०१६ - १३ जुलै २०१६).
* पेमा खांडू
** पहिली टर्म (१६ सप्टेंबर २०१६ – ३१ डिसेंबर २०१६).

## संदर्भ 
वर्ग:भारतातील राजकीय पक्ष
वर्ग:अरुणाचल प्रदेशमधील राजकारण
दामोदरम संजीवय्या

**दामोदरम् संजीव्या** (१४ फेब्रुवारी १९२१ - ७ मे १९७२) हे एक भारतीय राजकारणी होते ज्यांनी ११ जानेवारी १९६० ते १२ मार्च १९६२ या काळात आंध्र प्रदेशचे मुख्यमंत्री म्हणून काम केले.  संजीवय्या हे भारतीय राज्याचे पहिले दलित मुख्यमंत्री होते. अखिल भारतीय काँग्रेस कमिटीचे अध्यक्ष बनणारे ते पहिले दलित नेते होते.

## संदर्भ 
वर्ग:आंध्र प्रदेशातील भारतीय राष्ट्रीय काँग्रेसचे राजकारणी
वर्ग:तेलुगू राजकारणी
वर्ग:आंध्र प्रदेशचे मुख्यमंत्री
वर्ग:इ.स. १९७२ मधील मृत्यू
वर्ग:इ.स. १९२१ मधील जन्म
वर्ग:दलित राजकारणी
आर्मेनियन हत्याकांडांची यादी

हत्याकांड म्हणजे एका गटाच्या सदस्यांची दुसऱ्या अधिक शक्तिशाली गटाच्या एक किंवा अधिक सदस्यांनी जाणीवपूर्वक केलेली कत्तल. हत्याकांड हे अविवेकी किंवा अत्यंत पद्धतशीर असू शकते. हत्याकांड ही एकाच वेळी झालेली घटना मानेली जाते. ती विस्तारित लष्करी मोहीम किंवा युद्धादरम्यान घडलेली घटना असू शकते. हत्याकांड हे लढाईपासून वेगळे असते. लढाईमध्ये विरोधी पक्ष एकमेकांशी लढतात. जेव्हा एक बाजू शरणागती पत्करते किंवा लढण्याची क्षमता गमावते तेव्हा लगेचच त्याचे परिणाम दिसून येतात. हत्याकांडामध्ये विजयी गट त्यांच्या विरोधकांना ठार मारणे चालूच ठेवते.

ही आर्मेनियन लोकांच्या हत्याकांडांची यादी आहे.

## यादी 
## हे सुद्धा पहा 
* आर्मेनियन विरोधी भावना
* अझरबैजानमधील नरसंहारांची यादी
* नागोर्नो-काराबाख युद्धाच्या दरम्यान हत्याकांड

## नोंदी 
## संदर्भ 
*
*
*
*
*
*
भवनम वेंकटरामी रेड्डी

**भवनम वेंकटरामी रेड्डी** (१८ जुलै १९३१ - ७ एप्रिल २००२) हे फेब्रुवारी १९८२ ते सप्टेंबर १९८२ पर्यंत अप्लकालावधीसाठी भारताच्या आंध्र प्रदेश राज्याचे मुख्यमंत्री होते. ते काँग्रेस पक्षाचे सदस्य होते आणि त्यांनी विविध सरकारांमध्ये कॅबिनेट मंत्री म्हणून काम केले.

## संदर्भ 
वर्ग:आंध्र प्रदेशातील भारतीय राष्ट्रीय काँग्रेसचे राजकारणी
वर्ग:आंध्र प्रदेशचे मुख्यमंत्री
वर्ग:तेलुगू राजकारणी
वर्ग:इ.स. २००२ मधील मृत्यू
वर्ग:इ.स. १९३२ मधील जन्म
जलगम वेंगळा राव

**जलगम वेंगळा राव** (मे १९२१ – १२ जून १९९९) हे भारतीय राष्ट्रीय काँग्रेसचे सदस्य होते आणि १९७३ ते १९७८ पर्यंत आंध्र प्रदेश राज्याचे मुख्यमंत्री होते.

ते दोन वेळा, १९८४ आणि १९८९ मध्ये, खम्मम जिल्हा मतदारसंघाचे प्रतिनिधी म्हणून लोकसभेवर निवडूनही गेले होते.

## संदर्भ 
वर्ग:आंध्र प्रदेशातील लोकसभा सदस्य
वर्ग:इ.स. १९२१ मधील जन्म
वर्ग:आंध्र प्रदेशचे मुख्यमंत्री
वर्ग:इ.स. १९९९ मधील मृत्यू
वर्ग:९ वी लोकसभा सदस्य
वर्ग:८ वी लोकसभा सदस्य
वर्ग:आंध्र प्रदेशातील भारतीय राष्ट्रीय काँग्रेसचे राजकारणी
बेझावडा गोपाळ रेड्डी

}}
**बेझावडा गोपाळ रेड्डी** (५ ऑगस्ट १९०७ — ९ मार्च १९९७) हे भारतीय राजकारणी होते. ते तत्कालीन आंध्र राज्याचे मुख्यमंत्री (२८ मार्च १९५५ - १ नोव्हेंबर १९५६) आणि उत्तर प्रदेशचे राज्यपाल (१ मे १९६७ - १ जुलै १९७२) होते.  

गोपाल रेड्डी आणि त्यांची पत्नी दोघेही रवींद्रनाथ टागोरांनी स्थापन केलेल्या शांतिनिकेतनमध्ये शिकले. याच काळात गोपाल रेड्डी यांनी टागोरांच्या कलाकृतींना पसंती दिली आणि त्यांच्या अनेक पुस्तकांचा तेलुगूमध्ये अनुवाद केला. ते "आंध्र टागोर" या नावाने प्रसिद्ध होते.

वर्ग:आंध्र प्रदेशातील भारतीय राष्ट्रीय काँग्रेसचे राजकारणी
वर्ग:उत्तर प्रदेशचे राज्यपाल
वर्ग:तेलुगू राजकारणी
वर्ग:आंध्र प्रदेशचे मुख्यमंत्री
वर्ग:इ.स. १९९७ मधील मृत्यू
वर्ग:इ.स. १९०७ मधील जन्म
जय जय स्वामी समर्थ (मालिका)

**जय जय स्वामी समर्थ** ही कलर्स मराठीवर प्रसारित होणारी मालिका आहे. ही मालिका २८ डिसेंबर २०२० रोजी प्रदर्शित झाली होती. हे उमेश नामजोशी दिग्दर्शित आणि कॅमस्क्लब स्टुडिओच्या बॅनरखाली शिरीष लाटकर यांनी लिहिलेले आहे. अक्षय मुदावडकर स्वामी समर्थांच्या भूमिकेत आहे.

## कलाकार 
* अक्षय मुदावडकर - स्वामी समर्थ
* विजया बाबर - चंदा
* सतीश सलगरे
* स्वानंद देसाई
* नीता पेंडसे
* अक्षता नाईक
* नित्या पवार
* अतुल सनस

वर्ग:मराठी दूरचित्रवाहिनी मालिका
वर्ग:कलर्स मराठी दूरचित्रवाहिनी मालिका
वर्ग:दीर्घकालीन मराठी मालिका
रति

**रति** ही प्रेम, शारीरिक इच्छा, वासना, उत्कटता आणि लैंगिक सुखाची हिंदू देवी आहे.     रति ही प्रेमाची देवता कामदेवाची स्त्री प्रतिरूप, मुख्य पत्नी व सहाय्यक आहे. सहसा *प्रजापती* दक्षाची कन्या म्हणून वर्णन केले जाते. कामदेवाची सतत सहचर, ती त्याच्यासोबत आख्यायिका आणि मंदिराच्या शिल्पात चित्रित केली जाते आणि पुजीली जाते.
वर्ग:प्रेम आणि वासनेशी निगडीत देवी
वर्ग:हिंदू देवी
हृषीकेश रॉय

**हृषिकेश रॉय** (१ फेब्रुवारी, १९६०:गंगटोक, सिक्कीम, भारत - ) हे भारताच्या सर्वोच्च न्यायालयाचे न्यायाधीश आहेत.  ते केरळ उच्च न्यायालयाचे माजी सरन्यायाधीश आणी गुवाहाटी उच्च न्यायालयाचे माजी न्यायाधीश आहेत.

२३ सप्टेंबर,२०१९ रोजी त्यांची भारताच्या सर्वोच्च न्यायालयाचे न्यायाधीश म्हणून त्यांची वर्णी लागली   

## संदर्भ 
वर्ग:भारताच्या सर्वोच्च न्यायालयाचे न्यायाधीश
वर्ग:केरळ उच्च न्यायालयाचे सरन्यायाधीश
वर्ग:गुवाहाटी उच्च न्यायालयाचे न्यायाधीश
वर्ग:इ.स. १९६० मधील जन्म
वर्ग:पुरुष चरित्रलेख
एन. भास्कर राव

**नादेंदला भास्कर राव** (जन्म २३ जून १९३५) हे एक भारतीय राजकारणी आहेत ज्यांनी १९८४ मध्ये थोड्या काळासाठी आंध्र प्रदेशचे मुख्यमंत्री म्हणून काम केले. आंध्र प्रदेशचे मुख्यमंत्री म्हणून त्यांनी सर्वात कमी कालावधी (३१ दिवस) काम केले.

## संदर्भ 
वर्ग:आंध्र प्रदेशातील भारतीय राष्ट्रीय काँग्रेसचे राजकारणी
वर्ग:आंध्र प्रदेशातील लोकसभा सदस्य
वर्ग:तेलुगू देशम पक्षातील राजकारणी
वर्ग:१२ वी लोकसभा सदस्य
वर्ग:तेलुगू राजकारणी
वर्ग:आंध्र प्रदेशचे मुख्यमंत्री
वर्ग:हयात व्यक्ती
वर्ग:इ.स. १९३५ मधील जन्म
इंग्लंड क्रिकेट संघाने खेळलेल्या आंतरराष्ट्रीय ट्वेंटी२० सामन्यांची यादी

खालील यादी इंग्लंड क्रिकेट संघाने आतापर्यंत खेळलेल्या सर्व अधिकृत आंतरराष्ट्रीय एकदिवसीय सामन्यांची आहे. इंग्लंडने १३ जून २००५ रोजी ऑस्ट्रेलिया विरुद्ध पहिला आंतरराष्ट्रीय ट्वेंटी२० सामना खेळला.

## सुची 
## यादी
टी२०
सखारोव्ह पुरस्कार

**सखारोव्ह प्राइज फॉर फ्रीडम ऑफ थॉट**, ज्याला सामान्यतः **सखारोव्ह पुरस्कार** म्हणून ओळखले जाते, हा मानद पुरस्कार आहे जोमानवी हक्क आणि विचार स्वातंत्र्याच्या रक्षणासाठी आपले जीवन समर्पित केले आहे त्यांना प्रदान केला जातो. रशियन शास्त्रज्ञ व नोबेल शांतता पारितोषिक विजेते आंद्रेई सखारोव्ह यांच्या नावावरून हा पुरस्कार डिसेंबर १९८८ मध्ये युरोपियन संसदेने स्थापित केला होता.  पुरस्कारामध्ये €५०,००० चा आर्थिक पुरस्काराचा समावेश आहे.

## विजेते 
## संदर्भ 
वर्ग:शांतता पुरस्कार
पुरस्कार
भारतातील हत्याकांडांची आणि दंगलींची यादी

हत्याकांड म्हणजे एका गटाच्या सदस्यांची दुसऱ्या अधिक शक्तिशाली गटाच्या एक किंवा अधिक सदस्यांनी जाणीवपूर्वक केलेली कत्तल. हत्याकांड हे अविवेकी किंवा अत्यंत पद्धतशीर असू शकते. हत्याकांड ही एकाच वेळी झालेली घटना मानेली जाते. ती विस्तारित लष्करी मोहीम किंवा युद्धादरम्यान घडलेली घटना असू शकते. हत्याकांड हे लढाईपासून वेगळे असते. लढाईमध्ये विरोधी पक्ष एकमेकांशी लढतात. जेव्हा एक बाजू शरणागती पत्करते किंवा लढण्याची क्षमता गमावते तेव्हा लगेचच त्याचे परिणाम दिसून येतात. हत्याकांडामध्ये विजयी गट त्यांच्या विरोधकांना ठार मारणे चालूच ठेवते.

खालील यादी पुर्ण नाही. यात काही नोंदी गहाळ असू शकतात. 

## युरोपियन वसाहतींपूर्वी 
## युरोपियन वसाहती दरम्यान भारत 
## स्वतंत्र भारत 
## संदर्भ 

भारत
संहार
*
संहार
कुलदीप सिंग (संगीतकार)

**कुलदीप सिंग** हे हिंदी थिएटर आणि हिंदी चित्रपटांसाठी संगीत दिग्दर्शक आहे. ते *साथ साथ*  (१९८२, "तुमको देखा तो ये ख्याल आया") आणि *अंकुश* (१९८६, "इतनी शक्ती हमे देना दाता")  सारखे गीत रचण्यासाठी प्रसिद्ध आहे.

त्यांना २००९ मध्ये संगीत नाटक अकादमी पुरस्कार *अलाईड थिएटर आर्ट्स* श्रेणीतील थिएटरसाठी मिळाला. २०२० मध्ये, मध्य प्रदेश सरकारने संगीतातील त्यांच्या योगदानाची दखल घेऊन त्यांना लता मंगेशकर पुरस्कार प्रदान केला.

## संदर्भ 
वर्ग:संगीत नाटक अकादमी पुरस्कारविजेते
वर्ग:पंजाबी व्यक्ती
वर्ग:हिंदी चित्रपट संगीतकार
वर्ग:लता मंगेशकर पुरस्कार विजेते
टी. हरीश राव

वर्ग:इ.स. १९७२ मधील जन्म
वर्ग:हयात व्यक्ती
वर्ग:तेलंगणा राष्ट्र समिती पक्षातील राजकारणी
वर्ग:आंध्र प्रदेश आमदार २००९-२०१४
वर्ग:आंध्र प्रदेश आमदार २००४-२००९
महेंद्र मोहन चौधरी

**महेंद्र मोहन चौधरी** (१२ एप्रिल १९०८ &ndash; २७ डिसेंबर १९८२) हे पश्चिम आसामच्या नागाव, अविभक्त कामरूप जिल्ह्यातील (आता बारपेटा जिल्हा ) येथील स्वातंत्र्यसैनिक आणि राजकारणी होते. ते १९७० ते १९७२ पर्यंत आसामचे मुख्यमंत्री होते. त्यांनी पंजाबचे राज्यपाल म्हणूनही काम केले.

## संदर्भ 
वर्ग:इ.स. १९०८ मधील जन्म
वर्ग:आसामचे मुख्यमंत्री
वर्ग:पंजाबचे राज्यपाल
वर्ग:इ.स. १९८२ मधील मृत्यू
वर्ग:भारतीय राष्ट्रीय काँग्रेस पक्षातील राजकारणी
सिंदुर खेला

सिंदुर खेला ही  बंगाल मधील दुर्गापूजा उत्सवातील सांस्कृतिक संकल्पना आणि आचार आहे.     विजयादशमी अर्थात दसरा या सांगतेच्या दिवशी बंगीय  महिला याचा  आनंद घेतात.

## हेतू
माता  पार्वती आपले पुत्र गणपती आणि कार्तिकेय तसेच सरस्वती आणि लक्ष्मी यांच्यासह आपल्या माहेरी चार दिवस निवसाला येते आणि यानिमित्ताने चार दिवस तिचे विशेष आदरातिथ्य केले जाते. विजयादशमीला भावपूर्णेतेने  तिला निरोप देताना महिला सिंदुराने होळी खेळतात. एकमेकींना सिन्दुर लावतात. 

## स्वरूप
बंगाली विवाहित महिला देवीच्या विसर्जन पूजेनंतर देवीच्या कपाळावर आणि पायांवर सिन्दुर अर्पण करतात आणि देवीला गोड पदार्थ नैवेद्य म्हणून अर्पण करतात. यानंतर त्या एकमेकींच्या केसाच्या भांगात सिन्दुर भरतात आणि गालावर सिन्दुर लावतात. या आनंदी खेळाला सिंदुर खेला असे म्हणले जाते.
या खेळासाठी बंगाली महिला लाल काठ असलेली संपूर्ण पांढऱ्या रंगाची वैशिष्ट्यपूर्ण साडी परिधान करतात अणाई पारंपरिक अलंकार धारण करतात. 

वर्ग:सण आणि उत्सव
वर्ग:बंगाली संस्कृती
बिष्णुराम मेधी

**बिष्णुराम मेधी** (२४ एप्रिल १८८८ - २१ जानेवारी १९८१) हे एक भारतीय राजकारणी आणि स्वातंत्र्यसैनिक होते. त्यांनी १९५० ते १९५७ दरम्यान आसामचे मुख्यमंत्री म्हणून काम केले.  ते जानेवारी १९५८ ते मे १९६४ पर्यंत मद्रास राज्याचे राज्यपाल होते.

## संदर्भ 
वर्ग:भारतीय राष्ट्रीय काँग्रेस पक्षातील राजकारणी
वर्ग:आसामचे मुख्यमंत्री
वर्ग:ढाका विद्यापीठातील माजी विद्यार्थी
वर्ग:कलकत्ता विद्यापीठाचे माजी विद्यार्थी
वर्ग:तमिळनाडूचे राज्यपाल
वर्ग:इ.स. १९८१ मधील मृत्यू
वर्ग:इ.स. १८८८ मधील जन्म
वास्प (पात्र)

इवलेसे|वॅस्पच्या वेशभूषेत एक कलाकार
**द वॅस्प** (**जेनेट व्हॅन डायन)** हे मार्वल कॉमिक्सने प्रकाशित केलेल्या अमेरिकन कॉमिक पुस्तकांमध्ये दिसणारे एक पात्र आहे. स्टॅन ली, एर्नी हार्ट आणि जॅक किर्बी यांनी तयार केलेले हे पात्र पहिल्यांदा *टेल्स टू अ‍ॅस्टनिश* #४४ (जून १९६३) मध्ये दिसले.

जेनेट व्हॅन डायनकडे आकाराने लहान होण्याची क्षमता, पंखांच्या सहाय्याने उडण्याची आणि बायोइलेक्ट्रिक ऊर्जा स्फोटांना आग लावण्याची क्षमता आहे. ती अ‍ॅव्हेंजर्सची संस्थापक सदस्य आहे. 

या पात्राचे वर्णन मार्वलच्या सर्वात उल्लेखनीय आणि शक्तिशाली महिला नायकांपैकी एक म्हणून केले गेले आहे.     

हे पात्र मार्व्हल सिनेमॅटिक युनिव्हर्स चित्रपट *अँट-मॅन* (२०१५) मध्ये हेली लोविटने चित्रित केलेल्या अल्प भूमिकेत दिसते. तसेच मिशेल फिफरने *अँट-मॅन अँड द वास्प* (२०१८), *अॅव्हेंजर्स: एंडगेम* (२०१९) आणि *अँट-मॅन अँड द वास्प: क्वांटुमॅनिया* (2023) या चित्रपटांमध्ये ही भूमिका केली आहे . मूळ एमसीयू वास्प, जेनेटची मुलगी **होप व्हॅन डायन** इव्हेंजेलिन लिलीने प्रत्येक चित्रपटात चित्रित केली आहे. 

## संदर्भ 
वर्ग:मार्व्हेल कॉमिक्स
सरत चंद्र सिन्हा

**सरत चंद्र सिन्हा** (१ जानेवारी १९१४ - २५ डिसेंबर २००५) हे भारतीय राजकारणी आणि आसामचे मुख्यमंत्री होते. त्यांच्या राजकीय कारकिर्दीत ते भारतीय राष्ट्रीय काँग्रेस, भारतीय काँग्रेस (समाजवादी), भारतीय काँग्रेस (समाजवादी) – सरत चंद्र सिन्हा आणि राष्ट्रवादी काँग्रेस पक्षाचे नेते होते. 

गुवाहाटी मेडिकल कॉलेज आणि हॉस्पिटल आणि बोंगाईगाव रिफायनरी अँड पेट्रोकेमिकल्स लिमिटेडच्या स्थापनेत त्यांचा मोलाचा वाटा होता.  

जेव्हा शरद पवार यांनी काँग्रेस सोडून राष्ट्रवादी काँग्रेस पक्षाची स्थापना केली तेव्हा ते त्यांच्यात सामील झाले आणि आसाममध्ये त्यांच्या मृत्यूपर्यंत पक्षाचे नेतृत्व केले.  

## संदर्भ 
वर्ग:आसामचे मुख्यमंत्री
वर्ग:इ.स. २००५ मधील मृत्यू
वर्ग:इ.स. १९१४ मधील जन्म
वर्ग:भारतीय राष्ट्रीय काँग्रेस पक्षातील राजकारणी
वर्ग:राष्ट्रवादी काँग्रेस पक्षातील राजकारणी
लुकासफिल्म

इवलेसे|

**लुकासफिल्म लि. (**इंग्रजी**: Lucasfilm Ltd. LLC)** ही एक अमेरिकन चित्रपट आणि दूरदर्शन निर्मिती कंपनी आहे, जिची स्थापना निर्माता जॉर्ज लुकास यांनी १९७१ मध्ये सॅन राफेल, कॅलिफोर्निया येथे केली होती. कंपनीचे बहुतांश कामकाज 2005 मध्ये सॅन फ्रान्सिस्को येथे हलविण्यात आले होते.   २०१२ पासून ही कंपनी वॉल्ट डिझ्नी स्टुडिओची उपकंपनी आहे आणि ती *स्टार वॉर्स* आणि *इंडियाना जोन्स* फ्रँचायझी तयार करण्यासाठी तसेच चित्रपटांसाठी स्पेशल इफेक्ट्स, ध्वनी आणि संगणक अॅनिमेशन विकसित करण्यासाठी प्रसिद्ध आहे.

*स्टार वॉर्स: एपिसोड १* (१९९९), *स्टार वॉर्स: द फोर्स अवेकन्स* (२०१५), *रोग वन: अ स्टार वॉर्स स्टोरी* (२०१६), *स्टार वॉर्स: द लास्ट जेडी* (२०१७) आणि *स्टार वॉर्स: द राइज ऑफ स्कायवॉकर* (२०१९) हे कंपनीचे चित्रपट सर्व काळातील सर्वाधिक कमाई करणार्‍या ५० चित्रपटांपैकी आहेत. यापैकी *द फोर्स अवेकन्स हा* युनायटेड स्टेट्स आणि कॅनडामध्ये सर्वाधिक कमाई करणारा चित्रपट ठरला. ३० ऑक्टोबर २०१२ रोजी डिझ्नीने लुकासफिल्म कंपनी रोख $४.०५ अब्जांमध्ये आणि $१.८५५ अब्ज स्टॉक मध्ये विकत घेतली.     

## संदर्भ 
वर्ग:चित्रपट निर्मिती कंपन्या
ट्वेंटीएथ सेंच्युरी स्टुडिओज

इवलेसे|कंपनीचा लोगो
इवलेसे|

**ट्वेंटीएथ सेंच्युरी स्टुडिओज, इंक.** (अनेकदा **ट्वेंटीएथ सेंच्युरी** या नावाने ओळखला जातो) हा एक अमेरिकन चित्रपट स्टुडिओ आहे. ही कंपनी सध्या द वॉल्ट डिस्ने स्टुडिओच्या मालकीची आहे, जी वॉल्ट डिस्ने कंपनीच्या डिस्ने एंटरटेनमेंट विभागाची एक उपकंपनी आहे.  कंपनीचे मुख्यालय लॉस एंजेलिसच्या सेंच्युरी सिटी परिसरात फॉक्स स्टुडिओ लॉट येथे आहे.  वॉल्ट डिस्ने स्टुडिओज मोशन पिक्चर्स कडून ट्वेंटीएथ सेंच्युरी स्टुडिओद्वारे निर्मीत चित्रपटांचे वितरण आणि जाहिरातीचे काम केले जाते. 

८० वर्षांहून अधिक काळापर्यंत ही कंपनी प्रमुख अमेरिकन फिल्म स्टुडिओपैकी एक होती. १९३५ मध्ये फॉक्स फिल्म आणि ट्वेंटीएथ सेंच्युरी पिक्चर्स यांच्या विलीनीकरणाद्वारे **ट्वेंटीएथ सेंच्युरी-फॉक्स फिल्म कॉर्पोरेशन**  म्हणून त्याची स्थापना झाली आणि ही कंपनी हॉलीवूडच्या सुवर्णयुगातील आठ प्रमुख कंपन्यांपैकी मूळ " बिग फाइव्ह " पैकी एक होती. १९८५ मध्ये, स्टुडिओने रुपर्ट मर्डॉकच्या न्यूज कॉर्पोरेशनने अधिग्रहित केल्यानंतर (**ट्वेंटीएथ सेंच्युरी फॉक्स फिल्म कॉर्पोरेशन** ) नावातील हायफन काढून टाकला , ज्याचे नाव २०१३ मध्ये ट्वेन्टी फर्स्ट सेंचुरी फॉक्स असे बदलले गेले. डिझ्नीने ट्वेन्टी फर्स्ट सेंचुरी फॉक्सची बहुतेक मालमत्ता २० मार्च २०१९ रोजी खरेदी केली, ज्यात ट्वेंटीएथ सेंच्युरी फॉक्स देखील समाविष्ट होते.  फॉक्स कॉर्पोरेशनमध्ये गोंधळ टाळण्यासाठी स्टुडिओने त्याचे सध्याचे नाव १७ जानेवारी २०२० रोजी व्यापार नाव म्हणून स्वीकारले आणि त्यानंतर ४ डिसेंबर रोजी ट्वेंटीएथ सेंच्युरी आणि सर्चलाइट पिक्चर्सच्या निर्मितीच्या कॉपीराइटसाठी वापरण्यास सुरुवात केली. 

ट्वेंटीएथ सेंच्युरी स्टुडिओमधील सर्वात प्रसिद्ध आणि व्यावसायिकदृष्ट्या यशस्वी चित्रपट आणि चित्रपट मालिकांमध्ये पहिले सहा *स्टार वॉर्स* चित्रपट, *अवतार*, *अनास्तासिया*, *आइस एज*, *एक्स-मेन*, *डाय हार्ड*, *एलियन*, *प्लॅनेट ऑफ द एप्स*, *प्रिडेटर* यांसारखे चित्रपट आणि *द सिम्पसन्स* आणि *फॅमिली गाय* सारखे असंख्य दूरदर्शन कार्यक्रम समाविष्ट आहेत.  याव्यतिरिक्त, फिल्म स्टुडिओच्या संग्रहणात *टायटॅनिक* सारख्या अनेक वैयक्तिक चित्रपटांचा समावेश आहे, ज्याने सर्वोत्कृष्ट चित्रासाठी अकादमी पुरस्कार जिंकला आणि एका दशकाहून अधिक काळातील सर्वाधिक कमाई करणारा चित्रपट होता.  

## संदर्भ 
वर्ग:चित्रपट निर्मिती कंपन्या
वॉल्ट डिझ्नी स्टुडिओ (विभाग)

इवलेसे|
**वॉल्ट डिस्ने स्टुडिओ** हा वॉल्ट डिस्ने कंपनी  च्या डिस्ने एंटरटेनमेंट व्यवसाय विभागाचा एक प्रमुख विभाग आहे, जो त्याच्या बहुआयामी फिल्म स्टुडिओ विभागांसाठी प्रसिद्ध आहे. १६ ऑक्टोबर १९२३ रोजी स्थापन झालेला हा स्टुडिओ मुख्यतः बरबँक, कॅलिफोर्निया येथील नेमसेक स्टुडिओ लॉटवर आहे. हा सातवा-जुना जागतिक चित्रपट स्टुडिओ आहे आणि अमेरिकेतील पाचवा-जुना स्टुडिओ आहे. मोशन पिक्चर असोसिएशन (एमपीए) चा सदस्य असलेला  हा स्टुडिओ "बिग फाइव्ह" प्रमुख फिल्म स्टुडिओपैकी एक आहे. 

वॉल्ट डिस्ने स्टुडिओजमध्ये वॉल्ट डिस्ने पिक्चर्स, वॉल्ट डिस्ने अ‍ॅनिमेशन स्टुडिओ, पिक्सार, मार्वल स्टुडिओ, लुकासफिल्म, ट्वेंटीएथ सेंच्युरी स्टुडिओ आणि सर्चलाइट पिक्चर्स या प्रमुख चित्रपट निर्मिती कंपन्या आहेत. वॉल्ट डिस्ने स्टुडिओ मोशन पिक्चर्स या स्टुडिओद्वारे निर्मित सामग्रीचे प्रदर्शन आणि कंपनीच्या प्रवाह सेवांचे वितरण आणि विपणन ही कंपनी करते. २०१९ मध्ये, डिस्नेने जागतिक बॉक्स ऑफिसवर $१३.२ अब्जांचा उद्योग विक्रम केला.  स्टुडिओकडे जगभरातील आतापर्यंतच्या शीर्ष १० सर्वाधिक कमाई करणाऱ्या चित्रपटांपैकी आठ आणि आतापर्यंतच्या सर्वाधिक कमाई करणाऱ्या दोन चित्रपट फ्रँचायझी आहेत. 

## संदर्भ 
वर्ग:वॉल्ट डिझ्नी कंपनी
जयदेव (संगीतकार)

**जयदेव** (३ ऑगस्ट १९१८   – ६ जानेवारी १९८७; जन्म **जयदेव वर्मा** ) हे हिंदी चित्रपटांतील संगीतकार होते, जे चित्रपटांतील त्यांच्या कामासाठी प्रसिद्ध होते: *हम दोनो* (१९६१), *रेश्मा और शेरा* (१९७१), *प्रेम पर्वत* (१९७३), *घरोंडा* (१९७७) आणि *गमन* (१९७८).

त्यांनी *रेश्मा और शेरा* (१९७२), *गमन* (१९७९) आणि *अंकही* (१९८५) साठी तीन वेळा सर्वोत्कृष्ट संगीत दिग्दर्शनासाठी राष्ट्रीय चित्रपट पुरस्कार जिंकला.

## फिल्मोग्राफी 
* *जोरू का भाई* (1955)
* *समुद्र डाकू* (1956)
* *अंजली* (1957)
* *अर्पण]]* (१९५७)
* *रात के राही* (१९५९)
* *हम दोनो* (1961)
* *किनरे किनारे* (1963)
* *मुझे जीने दो* (1963)
* *मैतीघर* (नेपाळी चित्रपट) (1966)
* *हमारे गम से मत खेलो* (1967)
* *जिओ और जीने दो* (१९६९)
* *सपना* (१९६९)
* *आषाढ का एक दिन* (1971)
* *दो बूंद पानी* (1971)
* *एक थी रीता* (1971)
* *रेश्मा और शेरा* (1971)
* *पूर्ण देव दर्शन* (1971)
* *आतिश*, उर्फ *दौलत का नशा* (1972)
* *भावना* (1972)
* *भारत दर्शन* (1972)
* *मन जाये* (1972)
* *आलिंगन* (1973)
* *आझादी पच्चीस बरस की* (1973)
* *प्रेम पर्वत* (1973)
* *फासला* (१९७४)
* *परिणय* (1974)
* *आंदोलन]]* (1975)
* *एक हंस का जोड* (1975)
* *शादी कर लो* (1975)
* *लैला मजनू* (1976)
* *आलाप* (१९७७)
* *घरोंडा* (१९७७)
* *किस्सा कुर्सी का* (1977)
* *वही बात* उर्फ *समीरा* (1977)
* *दूरियां* (1978)
* *गमन* (१९७८)
* *सोलवा सावन* (1978)
* *तुमच्या लिए* (1978)
* *आई तेरी याद* (1980)
* *एक गुण और सही* (1980)
* *रामनगरी* (१९८२)
* *एक नया इतिहास* (1983)
* *अमर ज्योती* (1984)
* *अंकही* (1984)
* *जंबिश* (1985)
* *त्रिकोण का चौथा कोन* (1986)
* *खुन्नस* (1987)
* *चंद ग्रहण* (1997)

## पुरस्कार 
* सर्वोत्कृष्ट संगीत दिग्दर्शनासाठी राष्ट्रीय चित्रपट पुरस्कार :
** *अंकही* (१९८५) 
** *गमन* (१९७९)
** *रेश्मा और शेरा* (1972)
* सूर सिंगर संसद पुरस्कार, चार वेळा
* लता मंगेशकर पुरस्कार (मध्य प्रदेश सरकार).

## संदर्भ 
वर्ग:इ.स. १९८७ मधील मृत्यू
वर्ग:इ.स. १९१८ मधील जन्म
वर्ग:हिंदी चित्रपट संगीतकार
अँट मॅन

इवलेसे|
**अँट-मॅन** हे मार्व्हेल कॉमिक्सने प्रकाशित केलेल्या पुस्तकांमध्ये दिसणारे एक सुपरहिरो पात्र आहे. स्टॅन ली-लॅरी लिबर आणि जॅक किर्बी यांनी तयार केलेले हे पात्र टेल्स टू एस्टोनिश #२७ (जानेवारी १९६२) मध्ये प्रथम दिसले. तथापि तो त्याच्या वेशभूषेत टेल्स टू अॅस्टनिश #३५ (सप्टेंबर १९६२) मध्ये पहिल्यांदा दिसला. या व्यक्तिमत्वाची उत्पत्ती हुशार शास्त्रज्ञ हँक पिमने आकार बदलू शकणाऱ्या पदार्थाचा शोध लावल्यानंतर केली होती (पिम पार्टिकल्स).

पिमचा अँट - मॅन हा ' ॲव्हेंजर्स ' म्हणून ओळखल्या जाणाऱ्या सुपर हिरो संघाचा संस्थापक सदस्य देखील आहे. हे पात्र मार्वल पात्रावर आधारित अनेक चित्रपटांमध्ये दिसून आले आहे: *अँट - मॅन* (२०१५) *कॅप्टन अमेरिकाः सिव्हिल वॉर* (२०१६) *अँट - मॅन अँड द वास्प* (२०१८) अॅव्हेंजर्सः एंडगेम (२०१९) आणि अँट - मैन अँड द वास्प्ः क्वांटमॅनिया (२०२३). 

## संदर्भ 
वर्ग:मार्व्हेल कॉमिक्स
सोनीलिव्ह

**सोनीलिव्ह (**इंग्रजी**: SonyLIV)** ही कल्व्हर मॅक्स एन्टरटेन्मेंटच्या मालकीची ओव्हर-द-टॉप स्ट्रीमिंग सेवा  आहे. भारतातील पहिली ओटीटी सेवा म्हणून २०१३  मध्ये सोनीलिव्ह सुरू झाली.  ही कंपनी थेट क्रीडा कार्यक्रम, मूळ शीर्षके, स्वतःच्या नेटवर्कमधील इतर सामग्री शीर्षके आणि लायन्सगेट आणि ITV सारख्या तृतीय पक्षांकडून परवानाकृत भारतातील सामग्री शीर्षके प्रदान करते. Sony Liv सामग्रीमध्ये चित्रपट, टीव्ही कार्यक्रम, मालिका आणि क्रीडा यांचा समावेश आहे.

## संदर्भ 
वर्ग:ओटीटी सेवा
वर्ग:मनोरंजन उपक्रम
रियो (२०११ चित्रपट)

**रियो** () हा एक इ.स. २०११ सालचा अमेरिकन ॲनिमेशन चित्रपट आहे. हा चित्रपट ब्लू स्काय स्टुडिओ या कंपनीने तयार केला.

वर्ग:इ.स. २०११ मधील इंग्लिश चित्रपट
वर्ग:ॲनिमेशन
संध्या मुखर्जी

**संध्या मुखर्जी** (किंवा **संध्या मुखोपाध्याय,** ४ ऑक्टोबर १९३१ - १५ फेब्रुवारी २०२२) बंगाली संगीतात विशेष प्राविण्य असलेल्या भारतीय पार्श्वगायिका आणि संगीतकार होत्या. त्यांना २०११ मध्ये बंग बिभूषण हा भारताच्या पश्चिम बंगाल राज्याचा सर्वोच्च नागरी सन्मान प्राप्त झाला. १९७० मध्ये *जय जयंती* आणि *निशी पद्मा* या चित्रपटांमधील गाण्यांसाठी तिला सर्वोत्कृष्ट महिला पार्श्वगायिकेचा राष्ट्रीय चित्रपट पुरस्कार देखील मिळाला. १९९३ मध्ये त्यांना लता मंगेशकर पुरस्कार मिळाला.

## संदर्भ 
वर्ग:पश्चिम बंगालमधील महिला संगीतकार
वर्ग:बॉलिवूड पार्श्वगायक
वर्ग:बंगाली गायक
वर्ग:बंगाली संगीतकार
वर्ग:२०व्या शतकातील भारतीय महिला गायिका
वर्ग:इ.स. १९३१ मधील जन्म
वर्ग:इ.स. २०२२ मधील मृत्यू
वर्ग:लता मंगेशकर पुरस्कार विजेते
गरुडखांब (पवनी)

महाराष्ट्राच्या भंडारा जिल्ह्यातील प्राचीन पवनी शहरात **गरुडखांब** एक महत्त्वाचे पर्यटन आकर्षण आहे. शहरातील दहा गरुडखांब वेगवेगळ्या मंदिरांच्या बाहेर स्थापित केलेले आहेत. पवनीतील गरुडखांब हे स्थापत्यकलेचा एक उत्कृष्ट नमुना असून ते विदर्भाच्या समृद्ध सांस्कृतिक आणि धार्मिक वारशाचे प्रतीक आहेत.

## इतिहास 
गरुडखांबांची निर्मिती इ.स. २७० ते इ.स. ५५० या कालावधीत झाली असावी. या काळात वाकाटक राजघराणे विदर्भावर राज्य करत होते. वाकाटक राजे कला आणि स्थापत्यकलेचे प्रेमी होते आणि त्यांनी अनेक मंदिरे आणि गरुडखांबांची निर्मिती केली.

## वैशिष्ट्ये 
पवनीतील गरुडखांब हे अग्निजन्य आणि बालकांस्य खडकापासून बनलेले आहेत. गरुडखांबांची उंची सुमारे १५ ते २० फूट आहे आणि त्यांचा व्यास सुमारे ३ ते ४ फूट आहे.

गरुडखांबांची रचना ही एखाद्या मंदिराप्रमाणे केल्याचे दिसते. प्रत्येक गरुडखांबाला कळस आणि त्यावर ध्वजा आहे. मंडपासाठी आधार आहे. खांबावर देवदेवतांच्या कोरीव मूर्ती आहेत.

गरुडखांबावर विष्णूच्या दशावताराचे प्रसंग, गरुड आणि हनुमंताच्या मूर्ती, तसेच इतर पौराणिक कथांचे दृश्ये कोरलेली आहेत.

## गरुडखांबांचे स्थान 
**पवनीतील गरुडखांब खालील ठिकाणी आहेत:**

* **पहिला गरुडखांब:** भाईतलावाच्या उंच पाळीकर असलेल्या शिवालयासमोर
* **दुसरा गरुडखांब:** दिवाणघाटाकडे चौरस्त्यावर दाक्षिणात्य पद्धतीचा कळस असणारे शिवालय श्री. बावनकर यांच्या मळ्यालगत
* **तिसरा गरुडखांब:** खिडकीच्या मार्गाने गेल्यास श्री. गोटाफोडे याच्या शिवालयाजवळ
* **चौथा गरुडखांब:** विदर्भातील अष्टविनायकांपैकी असलेल्या सर्वतोभद्र पंचमुखी गणेश मंदिराच्या आवारात
* **पाचवा गरुडखांब:** श्री विठ्ठल देवालयाच्या बाजूला
* **सहावा गरुडखांब:** श्री मुरलीधर देवालयासमोर
* **सातवा गरुडखांब:** श्रीराम मंदिराच्या आवारात
* **आठवा गरुडखांब:** सोमवारीपेठेत शिवालयासमोर
* **नववा गरुडखांब:** सोमवारीपेठेत शिवालयासमोर
* **दहावा गरुडखांब:** याच मार्गावर पुढे डॉ. ठक्कर यांच्या घरासमोर

## पर्यटन 
पवनीतील गरुडखांब हे एक लोकप्रिय पर्यटन स्थळ आहे. गरुडखांबांना भेट देण्यासाठी वर्षभर पर्यटक येत असतात.

## काळजी 
गरुडखांब हे प्राचीन कलाकृती आहेत आणि त्यांचे संरक्षण करणे महत्त्वाचे आहे. गरुडखांबांना भेट देताना त्यांची काळजी घेणे आवश्यक आहे.

## संदर्भ 
वर्ग:भंडारा जिल्हा
भारतातील स्त्री भ्रूणहत्या

**स्त्री भ्रूणहत्या** म्हणजे नवजात मुलींची जाणीवपूर्वक केलेली हत्या.

'पुरुषप्रधान संस्कृती' आणि 'पुरुषवर्चस्वी समाज' अशा प्रकारची मानसिकता असलेल्या  समाजात / कुटुंबात मुलांच्या (पुरुषांच्या) जन्माला प्राधान्य देऊन स्त्रियांच्या जन्मास विरोध केला जातो. अशा प्रसंगी स्त्रीच्या पोटातील गर्भाचे निदान करून तो गर्भ स्त्रीचा असल्यास गर्भपात करून त्याला नष्ट करण्यात येते. ह्यासाठी भारतात कायद्याने लिंग निदानाला बंदी आहे.

## भारतातील लिंगप्रमाणात लोकसंख्या 
१९०१ साली ९७२ स्त्रियांची संख्या प्रति १००० पुरुष होती.
२००१ साली ९३३ स्त्रियांची संख्या प्रति १००० पुरुष होती.

महाराष्ट्रातील सहा वर्षांच्या खालील मुलींचे प्रमाण सन २००१ मध्ये ९१३ असे होते. मात्र २०११ च्या जनगणनेनुसार  हे प्रमाण ८८३ इतके म्हणजे जवळ जवळ ३०% खाली उतरले आहे.  

हे प्रकार रोखण्यासाठी शासनामार्फत गर्भधारणापूर्व व प्रसवपूर्व निदानतंत्र - लिंगनिवडीस प्रतिबंध कायदा १९९४ आणि सुधारित कायदा २००३ उपलब्ध आहेत.

त्याचबरोबर, विविध दृकश्राव्य माध्यमांचा वापर करून जनजागृती करण्याचे प्रयत्न सरकार कडून होत असतात. पुणे आकाशवाणी केंद्रावर बी. के. मोमीन (कवठेकर) लिखित "वंशाला दिवा...कशाला हवा?" या वग नाट्याचे प्रसारण करण्यात येत असते.

## अलीकडील बदल 
स्त्री भ्रूणहत्या रोखण्यासाठी भारत सरकार कडून सर्व सोनोग्राफी सेंटरवर "सायलेंट ऑब्झर्व्हर मशीन' बसविले जाणार आहे. हे यंत्र सोनोग्राफी यंत्रावर बसविले जाईल. त्याद्वारे संबंधित डॉक्‍टरने स्त्री भ्रूण असल्याची तपासणी केली का? याची नोंद होणार आहे. त्याशिवाय प्रत्येक तपासणीची नोंद होईल. त्या आधारे जिल्हा रुग्णालयाचा पथकाला संबंधित डॉक्टरांवर कारवाई करणे सोयीचे होणार असून, स्त्री भ्रूणहत्या थांबण्यास मदत होईल.

## हे सुद्धा पहा 
भ्रूणहत्या

## संदर्भ 
वर्ग:आरोग्य
वर्ग:वैद्यकीय चाचण्या
धनुरकर शिंदे

[इवलेसे | उजवे | [मराठा साम्राज्य]]

**धनुरकर शिंदे घराणे** हे महाराष्ट्र राज्यातील धुळे जिल्ह्यातील, एक मध्यकालीय धनुर गावाची क्षत्रिय कुटुंबची शाखा आहे.

धनुरकर शिंदे हे ताप्तीय-मराठा घराणे खान्देशात "खान्देश" (कान्हदेश) राजकारणत वतनदार होते. नन्तर मराठा हिंदवी साम्राज्यात छत्रपती शाहू महाराजंचे पेशवा बालाजी भट्ट च्यासोबत सैन्यात धनुर्धरांची विशेष तुकडीचे सरदार होते व त्या काळात धनुर, अक्रानी, ताप्ती क्षेत्राचि वतनदारी, परगणाचि देशमुखी, गावांची पाटीलकी केली व रावसाहेब, सरकार हे पदवी मिळाली. त्यात गावांचे नाव धनुर, कापडणे, उमरखेड, शीरूड, जोवखेड़ा, बोरकुंड, डोंगरगाव, म्सहावद, मड़काणी, तोरणमाळ, फत्तेपुर, धडगाव, भोंगरा, डोंडवाडा, मोरतलाई, अमळनेर, धरणगांव, रावेर, अशीरगढ़, नेपागाव, बैतूल, मुलताई आदि आहेत. शिंदे-सरकार, शिंदे-देशमुख, शिंदे-पाटील हे आडनाव व ताप्तीय-मराठा हे समाज लिहून या शिंदेवंश चे १२०० घराणे खान्देशात (ताप्तीक्षेत्र) व १५०० घराणे दख्खनात राहत आहेत.

* **धनुरकर शिंदे घराणे - वंश -** सुर्यवंश, **उपवंश -** शेष, **गोत्र -** विशिष्ठ (**शाखा -** कौण्डिन्यः), **प्रवर -** वशिष्ठ-मैत्रावरुण-कौण्डिन्यः, **वेद -** यजुर्वेद, **उपवेद -** धनुर्वेद, **मंत्र -** गायत्री मंत्र, **देवक -** मर्यादवेल (समुद्रवेल) व धनुष्यबाण, **कुळदेवी -** आदि शक्ति धनदाई देवी, **कुळदेवता -** श्री काळभैरवः, **चिन्ह -** सर्प (नाग), **ध्वज -** केशरी व लाल, **उत्पत्ती -** सिंधदेश, **मुळगाव -** अरोर (सिंध), अमीरगढ़ (माउंट अबू), **राजक्षेत्र -** धनुर ; नाशिक; तोरणमाळ-अक्रानी आदि , **पदवी** **-** पाटील, देशमुख, रावसाहेब, सरकार, राजे आदि

वर्ग:मराठी आडनावे
वर्ग:अमळनेर तालुक्यातील गावे
कनिहा

**कनिहा वेंकटसुब्रमण्यम** तथा **कनिहा** ही तमिळ चित्रपट अभिनेत्री आहे.

हिने २००२मधील फाइव स्टार या चित्रपटापासून अभिनयाची कारकीर्द सुरू केली.

## संदर्भ आणि नोंदी 
वर्ग:तमिळ चित्रपट अभिनेत्री
वर्ग:स्त्री चरित्रलेख
बदामी गुंफा मंदिरे

**बदामी गुंफा मंदिरे** ही भारतातील कर्नाटक राज्यातील उत्तरेकडील बागलकोट जिल्ह्यातील बदामी या गावी स्थित हिंदू आणि जैन गुंफा मंदिरांचे एक संकुल आहे. लेणी ही भारतीय रॉक-कट आर्किटेक्चरची, विशेषतः बदामी चालुक्य स्थापत्यकलेची आणि ६ व्या शतकातील सर्वात जुनी उदाहरणे आहेत. 

बदामी हे एक आधुनिक नाव आहे आणि पूर्वी "वातापी" म्हणून ओळखले जात असे, सुरुवातीच्या चालुक्य राजवंशाची राजधानी होती, ज्याने ६ व्या ते ८ व्या शतकापर्यंत कर्नाटकच्या बहुतांश भागावर राज्य केले. बदामी हे मानवनिर्मित तलावाच्या पश्चिम काठावर दगडी पायऱ्या असलेल्या मातीच्या भिंतीने वसलेले आहे; चालुक्याच्या सुरुवातीच्या काळात आणि नंतरच्या काळात बांधलेल्या किल्ल्यांनी उत्तर आणि दक्षिणेला वेढलेले आहे.

## संदर्भयादी
वर्ग:हिंदू लेणी
वर्ग:भारतातील जागतिक वारसा स्थाने
वर्ग:बागलकोट जिल्हा
ऐहोल

**ऐहोल** (IPA: [eye-hoḷé]), ऐवल्ली, अहिवोलाल किंवा आर्यपुरा हे कर्नाटक, भारतातील प्राचीन आणि मध्ययुगीन बौद्ध, हिंदू आणि जैन स्मारके असेले ऐतिहासिक ठिकाण आहे. येथील स्मारके व इमारती इ.स.च्या सहाव्या शतकापासून ते बाराव्या शतकापर्यंतच्या आहेत

या ठिकाणी शाबूत असलेली बहुतेक स्मारके ७व्या ते १०व्या शतकातील आहेत. बागलकोट जिल्ह्यातील मालाप्रभा नदीच्या खोऱ्यात पसरलेल्या एकशे वीस दगडी आणि गुंफा मंदिरे असलेले ऐहोल हे शेतजमिनी आणि वाळूच्या टेकड्यांनी वेढलेल्या एका नामांकित लहान गावाभोवती वसलेले आहे.

वर्ग:बागलकोट जिल्हा
जोगेंद्रनाथ हजारिका

**जोगेंद्र नाथ हजारिका** (९ सप्टेंबर १९२४ - १९९८) हे एक भारतीय राजकारणी होते ज्यांनी १९७९ मध्ये अल्पकाळासाठी आसामचे मुख्यमंत्री म्हणून काम केले. ते १९५१, १९५७, १९६२ आणि १९६७ मध्ये आसामच्या दिब्रुगड मतदारसंघातून लोकसभेवर निवडून आले.     ते आसाम विधानसभेचे सदस्य आणि सभापती देखील होते.  

## संदर्भ 
वर्ग:जनता पक्षाचे राजकारणी
वर्ग:भारतीय राष्ट्रीय काँग्रेस पक्षातील राजकारणी
वर्ग:आसामचे मुख्यमंत्री
वर्ग:४ थी लोकसभा सदस्य
वर्ग:३ री लोकसभा सदस्य
वर्ग:२ री लोकसभा सदस्य
वर्ग:१ ली लोकसभा सदस्य
वर्ग:मृत्यूचे वर्ष गहाळ
वर्ग:इ.स. १९२४ मधील जन्म
भूमिधर बर्मन

**भूमिधर बर्मन** (१२ ऑक्टोबर १९३१ - १८ एप्रिल २०२१) हे भारतीय राष्ट्रीय काँग्रेसचे राजकारणी होते. १९९६ मध्ये २२ दिवसांसाठी ते आसामचे मुख्यमंत्री होते. ते ७ वेळा निवडून आलेले आसाम विधानसभेचे सदस्य होते. ते १९६७ मध्ये पहिल्यांदा निवडून आले आणि २०१५ मध्ये त्यांना आसामचे कॅबिनेट मंत्री करण्यात आले.

## संदर्भ 
वर्ग:इ.स. २०२१ मधील मृत्यू
वर्ग:इ.स. १९३१ मधील जन्म
वर्ग:आसामचे मुख्यमंत्री
वर्ग:भारतीय राष्ट्रीय काँग्रेस पक्षातील राजकारणी
केसबचंद्र गोगोई

**केसबचंद्र गोगोई** (२९ सप्टेंबर १९२५ - ५ ऑगस्ट १९९८) हे एक भारतीय राजकारणी होते जे १९८२ मध्ये दोन महिने आसाम राज्याचे मुख्यमंत्री होते. त्यांच्या बहुतांश राजकीय कारकिर्दीत ते भारतीय राष्ट्रीय काँग्रेसचे सदस्य होते. ते आसाम राज्य मंत्रिमंडळात दोन वेळा अर्थमंत्री होते आणि दिब्रुगड मतदारसंघातून आसाम विधानसभेचे सदस्य होते.

गोगोई यांना शांती गोगोई यांच्यासोबत अंजन आणि रंजन यांच्यासह ५ मुले होती. त्यांचा मुलगा अंजन हा भारतीय हवाई दलात निवृत्त एर मार्शल आहे. त्यांचा मुलगा रंजन गोगोई हा भारताचा ४६ वा सरन्यायाधीश व राज्यसभेचे सदस्य झाला.   

## संदर्भ 
वर्ग:जनता पक्षाचे राजकारणी
वर्ग:इ.स. १९९८ मधील मृत्यू
वर्ग:इ.स. १९२५ मधील जन्म
वर्ग:आसामचे मुख्यमंत्री
कोडी रामकृष्ण

वर्ग:तमिळ भाषेमधील चित्रपट दिग्दर्शक
वर्ग:तेलुगू भाषेमधील चित्रपट दिग्दर्शक
वर्ग:इ.स. १९४९ मधील जन्म
वर्ग:पुरुष चरित्रलेख
वर्ग:इ.स. २०१९ मधील मृत्यू
मॅट लब्लांक

'*मॅथ्यू *मॅट* स्टीव्हन लब्लांक*' (२५ जुलै, १९६७ - ) एक अमेरिकन अभिनेता आहे. एनबीसी सिटकॉम *फ्रेंड्समध्ये*  जॉई ट्रिबियानीच्या भूमिकेने त्यांना जागतिक ओळख मिळवली. *फ्रेंड्समधील* त्याच्या कामासाठी, लब्लँकला प्राइमटाइम एमी अवॉर्ड्समध्ये तीन नामांकने मिळाली. त्यांनी *एपिसोड्स* (२०११-१७) मध्ये स्वतःची काल्पनिक आवृत्ती म्हणून देखील काम केले आहे, ज्यासाठी त्यांना गोल्डन ग्लोब पुरस्कार मिळाला आणि चार अतिरिक्त एमी पुरस्कार नामांकन प्राप्त झाले.

## संदर्भ 
वर्ग:इ.स. १९६७ मधील जन्म
वर्ग:अमेरिकन अभिनेते
वर्ग:फ्रेंड्स (दूरचित्रवाणी मालिका)
वर्ग:पुरुष चरित्रलेख
मॅथ्यू पेरी

**मॅथ्यू लँगफोर्ड पेरी** (१९ ऑगस्ट १९६९  - २८ ऑक्टोबर २०२३) एक अमेरिकन आणि कॅनेडियन अभिनेता आणि लेखक होते. त्यांनी १९९४ ते २००४ पर्यंत एनबीसी दूरचित्रवाणी सिटकॉम *फ्रेंड्सवर* चँडलर बिंग म्हणून काम केले आणि या भूमिकेसाठी  पुरस्कार जिंकले.

पेरी *फुल्स रश इन* (1997), *ऑलमोस्ट हीरोज* (1998), *थ्री टू टँगो* (1999), *द होल नाइन यार्ड्स* (2000), *सर्व्हिंग सारा* (2002), *द होल टेन यार्ड्स* (2005) आणि *१७ अगेन* (2009) या चित्रपटातील प्रमुख भूमिकांसाठी ओळखले गेले.

## संदर्भ 
वर्ग:इ.स. २०२३ मधील मृत्यू
वर्ग:इ.स. १९६९ मधील जन्म
वर्ग:अमेरिकन अभिनेते
वर्ग:फ्रेंड्स (दूरचित्रवाणी मालिका)
डेव्हिड श्विमर

**डेव्हिड लॉरेन्स श्विमर** (२ नोव्हेंबर १९६६) एक अमेरिकन अभिनेता, दिग्दर्शक आणि निर्माता आहे. सिटकॉम *फ्रेंड्समध्ये* रॉस गेलरची भूमिका साकारण्यासाठी त्यांना जगभरात ओळख मिळाली. ह्यासाठी त्यांना १९९५ मध्ये कॉमेडी मालिकेत उत्कृष्ट सहाय्यक अभिनेत्यासाठी स्क्रीन अ‍ॅक्टर्स गिल्ड अवॉर्ड आणि प्राइमटाइम एमी अवॉर्ड नामांकन मिळाले. 

## कारकीर्द 
### चित्रपट 
### दूरचित्रवाणी 
### दिग्दर्शक आणि निर्माता 
## संदर्भ 
वर्ग:इंग्लिश चित्रपट अभिनेते
वर्ग:इंग्लिश दूरचित्रवाणी अभिनेते
वर्ग:इ.स. १९६६ मधील जन्म
वर्ग:फ्रेंड्स (दूरचित्रवाणी मालिका)
वर्ग:पुरुष चरित्रलेख
प्रिया

**प्रिया** हे संस्कृत नाव आहे ज्याचा अर्थ "प्रिय" असा होतो. हे भारतातील एक सामान्य नाव आहे जे नेपाळ, बांगलादेश, श्रीलंका आणि थायलंडमध्ये देखील वापरले जाते.

## प्रिया नाव असलेल्या प्रसिद्ध व्यक्ती 
* प्रिया पारमिता पॉल
* प्रिया रविचंद्रन
* प्रिया झिंगन
* प्रिया प्रकाश वारीयर
* प्रिया रामन
* प्रिया पुनिया
* प्रिया आनंद
* व्ही. प्रिया
* प्रिया हिमेश
* प्रिया पॉल
* प्रिया दत्त
* प्रिया मराठे
* प्रिया राय
* प्रिया बेर्डे
* प्रिया तेंडुलकर
* प्रिया बापट
वर्ग:नावे
कोर्टनी कॉक्स

**कोर्टनी कॉक्स** (पूर्वी **कोर्टनी कॉक्स अर्क्वेट** ; जन्म १५ जून १९६४) अमेरिकन अभिनेत्री आणि चित्रपट निर्माता आहे. एनबीसी सिटकॉम *फ्रेंड्स* (१९९४-२००४) मधील मोनिका गेलरच्या भूमिकेसाठी तिला आंतरराष्ट्रीय मान्यता मिळाली, ज्यासाठी तिला सात स्क्रीन अ‍ॅक्टर्स गिल्ड पुरस्कार नामांकन मिळाले, त्यापैकी एक तिने जिंकला.

## संदर्भ 
वर्ग:हयात व्यक्ती
वर्ग:अमेरिकन चित्रपट निर्माते
वर्ग:इ.स. १९६४ मधील जन्म
वर्ग:अमेरिकन अभिनेत्री
वर्ग:फ्रेंड्स (दूरचित्रवाणी मालिका)
न्गो डिन्ह डिएम

अल्ट=4 year old Diem and his father in 1905 or 1906|डावे|इवलेसे|236x236अंश| १९०५ किंवा १९०६ मध्‍ये ४ वर्षांचा डिएम (उजवीकडून दुसरा)
**न्गो डिन्ह डिएम (**३ जानेवारी, १९०१ – २ नोव्हेंबर, १९६३) हे संयुक्त व्हियेतनामचे अंतिम पंतप्रधान आणि  दक्षिण व्हिएतनामचे पहिले राष्ट्राध्यक्ष होते. १९६३मध्ये सत्तेवर असताना त्यांची हत्या झाली

हे व्यवसायाने आपल्या मोठ्या भावाप्रमाणे नागरी सेवक होते.

व्हियेतनामच्या इतिहासान डिएम यांची भूमिका द्विपक्षी आहे. काही इतिहासकार त्यांना अमेरिकेच्या हातातील बाहुले म्हणतात तर इतर काही त्यांना व्हियेतनामच्यापरंपरा सांभाळणारी व्यक्ती समजतात. त्यांच्या हत्येच्या वेळी त्यांना जगात भ्रष्ट हुकुमशहा असल्याचे समजले जात होते. त्यांच्या मृत्यूनंतर व्हियेतनामचे सरकार व पर्यायाने देशाचे शासनही लगेचच कोसळले.

## संदर्भ 
 

वर्ग:इ.स. १९६३ मधील मृत्यू
वर्ग:इ.स. १९०१ मधील जन्म
वर्ग:व्हियेतनामचे पंतप्रधान
वर्ग:दक्षिण व्हियेतनामचे राष्ट्राध्यक्ष
वर्ग:हत्या झालेले राजकारणी
वर्ग:पुरुष चरित्रलेख
जेसी व्हेंचुरा

**जेसी व्हेंचुरा** तथा **जेम्स जॉर्ज जानोस** (१५ जुलै, १९५१:मिनीयापोलिस, मिनेसोटा, अमेरिका - ) हे एक अमेरिकन राजकारणी, अभिनेता आणि व्यावसायिक पैलवान आहे. हे मिनेसोटाचे ३८वे गव्हर्नर होते.

व्हेंचुरा व्हिएतनाम युद्धादरम्यान अमेरिकेच्या आरामारात  पाण्याखाली विध्वंस करणाऱ्या तुकडीमध्ये होते.  आरमारातून निवृत्ती घेतल्यावर त्यांनी व्यावसायिक कुस्ती करणे सुरू केले व त्यासाठी स्वतःला "जेसी 'द बॉडी' व्हेंचुरा" असे नाव घेतले. त्यांनी हे १९७५-८६ दरम्यान केले याच बरोबर व्हेंचुराने चित्रपटांतून अभिनयही केला. त्यांनी १९८७ च्या *प्रिडेटर* आणि *द रनिंग मॅन* या दोन चित्रपटांमध्ये  आर्नोल्ड श्वार्झनेगर बरोबर काम केले होते. श्वार्झनेगर कालांतराने कॅलिफोर्नियाचे गव्हर्नर झाले.
इवलेसे|284x284अंश| १९८२मध्ये व्हेंचुरा
उजवे|इवलेसे| २००० मध्ये मिनेसोटा प्रतिनिधीगृहात भाषण देताना

## संदर्भ 
वर्ग:इ.स. १९५१ मधील जन्म
वर्ग:मिनेसोटाचे गव्हर्नर
वर्ग:ब्रूकलिन पार्कचे महापौर
वर्ग:पुरुष चरित्रलेख